Стојан Андов
Стојан Андов (30. новембар 1935) је македонски политичар. Био је први председник Собрања Републике Македоније. Током 1995. године кратко је био вршилац дужности Председника Републике Македоније.

Биографија 
Рођен је 1935. године у Кавадарцима. Дипломирао је на Економском факултету у Скопљу, а магистрирао на Београдском универзитету. Био је потпредседник Националног Извршног већа, члан македонске делегације у Савету република и покрајина и члан Савезне владе за три мандата. Био је амбасадор Југославије у Ираку од 1987. до 1991. године. Оснивач је Либералне партије Македоније и био је њен председник. На првим вишестраначким изборима 1990, изабран је за члана парламента и постао је председник Скупштине у јануару 1991. године. На другим вишестраначким изборима 1994, поново је изабран за народног посланика и председника Скупштине, а на дужности је остао до марта 1996. године. Био је кандидат за председника Републике на председничким изборима у Македонији 1999. године. Дана 30. новембра 2000. је изабран и трећи пут за председника Скупштине.

Види још 
 Собрање Северне Македоније

Референце

Литература

Спољашње везе 

Рођени 1935.
Кавадарчани
Македонски политичари
Народни посланици Собрања Северне Македоније